wickkiey/tamil-wikipedia-chunked huggingface dataset:
# வச்சத் தொள்ளாயிரம்

**வச்சத் தொள்ளாயிரம்** என்னும் நூல் வச்ச தேசத்து அரசன் ஒரோவனைப் போற்றித் தொள்ளாயிரம் பாடல்களால் பாடப்பட்ட நூல். தொள்ளாயிரம் பாடல்கள் பாடும் மரபு இருந்ததை முத்தொள்ளாயிரம், வச்சத் தொள்ளாயிரம், அரும்பைத் தொள்ளாயிரம் போன்ற நூல்களால் அறியலாம். பெருந்தேவனார் என்பவர் தாம் இயற்றிய வீரசோழிய உரை நூலில் குறிப்பிடும் நூல்களில் ஒன்று வச்சசத் தொள்ளாயிரம்.  
##### அடிக்குறிப்புகள்
# மின்தடை வெப்பமானி

மின் தடைவெப்பமானி (மின் தடை வெப்ப அளவி)]]
**மின்தடை வெப்பமானி** அல்லது **மின்தடை வெப்ப அளவி** (*resistance thermometer*) என்பது வெப்பநிலையை அளக்க வெப்பத்தால் மாறும் மின்தடையைக் கொண்டு உருவாக்கப்பட்ட ஓர் அளக்கும் கருவி (அளவி). வெப்பநிலை உயர்ந்தால், ஒரு பொருளில் உள்ள அணுக்கள் கூடுதலான வீச்சுடன் அதிரும். இதனால் அப்பொருளில் மின்னோட்டம் தரும் எதிர்மின்னிகளின் ஓட்டம் கூடுதலாகத் தடைபடும். எனவே மின்தடை கூடும். இந்த கூடும் மின் தடையை அளப்பதன் வழியாக வெப்பநிலையை அளக்கலாம்.  
ஒரு தடையின் வெப்பக்குணகம், <math>\alpha </math> ("ஆல்ஃபா"), என்பது அதன் மின்தடையானது ஒரு பாகை வெப்பநிலை உயர்வுக்கு எந்த அளவு (எவ்வளவு பங்கு) மாறுகின்றது என்பதாகும். t°C வெப்பநிலையில் ஒரு கம்பிச் சுருளின் மின்தடை <math>R_{t}</math> என்றும் அதன் மின்தடை 0&nbsp;°C யில் <math>R_0</math> என்றும் அந்த குறிப்பிட்ட கம்பிச்சுருளின் வெப்ப மின்தடை குணக எண் <math>\alpha</math> என்றும் கொண்டால் வெப்பக் குணகத்தைக் கீழ்க்காணுமாறு எழுதலாம்:  
:<math>\alpha = \frac{R_{t} - R_0}{R_0t}</math>
:<math> R_0 = </math> 0°C இல் மின்தடை
:<math> R_{t} = </math> t°C இல் மின்தடை  
இதில் வெப்பக்குணகம் என்பது நாம் அளக்க விரும்பும் வெப்பநிலை எல்லைகளுக்குள் மாறாத ஒரு மாறிலியாக இருக்க வேண்டும். அப்படியில்லாவிடில் அதன் மாற்றங்களையும் அறிந்திருக்க வேண்டும், வெப்பநிலையைத் துல்லியமாக அளக்க.  
இவ்வகையான வெப்ப அளவிகளுக்கு பிளாட்டினம் ஒரு சிறந்த பொருள் (ஒரு மாழை). அதிகமான வெப்பநிலை இடைவெளியில் வெப்பநிலைக்கு ஏற்ப பிளாட்டினத்தின் மின்தடையானது நேர்சார்புடன் மாறுகின்றது என்பது இதன் சிறப்பு. -272.5 °C முதல் 961.78 °C வரையிலான பெரும் வெப்பநிலை இடைவெளியில் பிளாட்டினத்தின் வெப்பக்குணகம் மாறாமல் இருக்கின்றது. இதனால் அனைத்துலக வெப்பநிலை சீர்தர அளவுகோல் 1990 ("ITS-90) என்பதில் இந்தப் பிளாட்டினம் சிறப்பிடம் பெறுகின்றது. வெப்பநிலை 13.8033 K (ஐதரசனின் முக்கூட்டு நிலைப்புள்ளி வெப்பநிலை) முதல் 1234.93 K (வெள்ளி உறைநிலை) வரையில் பொதுத்தர பிளாட்டினம் மின் தடை வெப்ப அளவி பயன்படுத்தப் பரிந்துரைக்கின்றது. பிளாட்டினத்தின் இன்னொரு முக்கியமான பண்பு வேதியியல் மாற்றத்துக்கு எளிதாக உள்ளாகாத தன்மை.  
பொதுவாக பாதரச வெப்பமானிகளே அதிகம் பயன்படுத்தப்படுகின்றன. ஆனால் மிகக்குறைந்த வெப்பநிலையினையோ அல்லது மிக அதிக வெப்பநிலையினையோ அளவிட அது பயன்படாது. அதற்குக் காரணம் பாதரசத்தின் உறை வெப்பநிலை -39° சென்டிகிரேட் ஆக இருப்பதுதான். அதுபோல் அதிக வெப்பநிலையில் வெப்பமானியின் கண்ணாடிப் பகுதி உருகிவிடக்கூடும். இந்தநிலையில் மின்தடை வெப்பமானி வெகுவாகப் பயன்படுகிறது.
# தேன்மிட்டாய்

**தேன்மிட்டாய்** அரிசி மாவினால் செய்யப்படும் ஓர் இனிப்பு வகையாகும். இது பொதுவாக வெளிர் சிவப்பு நிறத்திலும் உருளையாகவும் இருக்கும்.
# தேன்மிட்டாய்

## செய்முறை

அரிசி மற்றும் உளுந்தை கழுவி 2 முதல் 3 மணி நேரங்கள் வரை ஊற வைக்கவும். அரிசி, உளுந்து ஊறியதும் மிக்ஸியில் போட்டு குறைவான தண்ணீர் சேர்த்து நன்றாக அரைத்து எடுத்துக் கொள்ளவும் (இட்லி மாவு பதத்தை விடவும் சிறிது கெட்டியாக இருப்பது நல்லது).  
அரைத்து வைத்திருக்கும் மாவுடன் ஆரஞ்சு அல்லது சிவப்பு கலர் சேர்த்து, கலந்துக் கொள்ளவும். ஒரு பாத்திரத்தில் சீனியை போட்டு ஒரு கப் தண்ணீர் ஊற்றி பாகு காய்ச்சவும். சீனி கரைந்து கொதிக்கும் நிலையில் அடுப்பை அணைத்து விடவும்.  
ஒரு கடாயில் எண்ணெய் ஊற்றி காய்ந்ததும் அரைத்த மாவு கலவையை சிறிய கரண்டியால் எடுத்து ஊற்றவும். உருண்டைகள் பொரிந்து மேலே வரும்.
பொரித்த உருண்டைகளை மிதமான சூட்டில் உள்ள சர்க்கரை பாகில் போட்டு 5 நிமிடங்கள் ஊற விடவும். ஊறியதும் மிட்டாயை வேறோரு தட்டிற்கு மாற்றவும். அவ்ளோதான்.. சுவையான நாவில் ஊறும் தேன் மிட்டாய் ரெடி.
# தேன்மிட்டாய்

## கவனிக்க

உருண்டைகளை சீனிப் பாகில் போடுகையில் பாகு மிதமான சூட்டுடன் இருக்க வேண்டும். ஒரு வேளை பாகு ஆறி விட்டால் உருண்டைகளை போடும் முன் மிதமான தீயில் வைத்து சூடாக்கிக் கொள்ளவும்.
# கீழ்க்கட்டளை

**கீழ்க்கட்டளை** (*Keelkattalai*) தென் சென்னையின் புறநகர்ப் பகுதியில் பல்லாவர நகராட்சிக்கும். இப்பகுதி செங்கல்பட்டு மாவட்டத்திற்கு உட்பட்டதாக உள்ளது. இந்தப் பகுதியில் நடுத்தர மக்களே அதிகம் வாழ்கின்றனர்.
# கீழ்க்கட்டளை

## புள்ளிவிவரங்கள்

2011 ஆம் ஆண்டு மக்கள் தொகைக் கணக்கெடுப்பின் படி கீழ்க்கட்டளையின் மக்கள் தொகை 27,981 ஆகும்.
**மக்கள் தொகை தரவு**  
| 8,197 |
| --- |
# பஞ்ச பாண்டியர் (அநுராதபுரம்)

**அநுராதபுரத்தின் பஞ்ச பாண்டியர்** என்பவர்கள் வட இலங்கையை கி. மு. 103 முதல் கி. மு. 88 வரை தொடர்ச்சியாக ஆண்ட ஐந்து பாண்டியத் தளபதிகள் ஆவர். இவர்களில் புலாகதனைத் தவிர்த்த மற்ற நால்வரும் தனக்கு முன்னிருந்த பாண்டியத் தளபதிகளை கொன்றே வட இலங்கையின் ஆட்சியை கைப்பற்றினர் என்பது குறிப்பிடத்தக்கது.
# பஞ்ச பாண்டியர் (அநுராதபுரம்)

## வட இலங்கையின் நிலைமை

பாண்டியர்கள் படை எடுப்புக்கு முன் வட இலங்கையை ஆண்டு வந்தவன் வாட்டகாமணி அபயன் எனப்படும் வலகம்பன் ஆவான். இவன் துட்டகைமுனுவின் தம்பியான சாத்த திச்சன் என்பவனுக்கு நாலாம் மகனாவான். வலகம்பனுக்கு முன் அவனது மூன்று அண்ணன்களான துலத்தானன், இலஞ்ச திச்சன் மற்றும் கல்லாட நாகன் முறையே அடுத்தடுத்து ஆட்சி செய்திருந்தனர். வலகம்பனுக்கு முன் ஆட்சி செய்த அவன் அண்ணனான கல்லாடநாகனை அவனது அமைச்சனான காமகாரத்தகன் என்னும் மகாரத்தகன் கொன்று ஆட்சியை பிடித்தான். அதன் காரணத்தால் காமகாரத்தகனை கொன்று வலகம்பன் மீண்டும் ஆட்சியை பிடித்ததுடன் கல்லாட நாகனின் மகனான மகாசூலிகனை தத்தெடுத்து அவனின் தாயான அனுலா தேவியை தன் அரசியாகவும் ஆக்கிக்கொண்டான். இவனுக்கு சோமதேவி என்ற இன்னொரு துணைவியும் உண்டு. இவன் கி.மு. 103ஆம் ஆண்டின் முற்பகுதியில் ஆட்சியை பிடித்து ஐந்து மாதங்கள் கடந்திருந்தபோது அவனின் ஆட்சியில் உள்ள திச்சன் என்னும் பிராமணன் வலகம்பனுக்கு எதிராக கிளர்ச்சியில் இறங்கினான்.
# பஞ்ச பாண்டியர் (அநுராதபுரம்)

## தமிழகத்தில் இருந்து படை எடுத்தல்

பிராமண திச்சன் கிளர்ச்சியில் இறங்கிய நேரத்தில் தமிழகத்தில் இருந்து ஏழு பாண்டிய தளபதிகள் அநூராதபுரத்தின் மீது படை எடுத்தனர். அவர்களுடன் கூட்டு சேர்ந்த்து பிராமண திச்சன் ஆட்சியை தங்களிடம் ஒப்படைக்கும் படி வலகம்பனிடம் எச்சரிக்கைத் தூதனுப்பினர். வலகம்பன் பிராமண திச்சனுக்கு படையெடுத்த ஏழு தமிழர்களையும் நீ வென்றால் உனக்கே ஆட்சியை அளித்து விடுகிறேன் என தூதனுப்பினான். பிராமண திச்சன் ஏழு பாண்டியர்களையும் எதிர்த்து தோல்வி அடைந்தான். வலகம்பனும் பாண்டியர்களை எதிர்த்து கொலம்பாலகத்தில் நடந்த போரில் தோல்வி அடைந்தான்.  
ஏழு பாண்டியத் தளபதிகளில் ஒருவன் வலகம்பனின் மனைவியான சோம தேவியையும் இன்னொருவன் புத்தரின் பத்து சக்திகளும் அடங்கி இருந்த புனிதக் கிண்ணத்தையும் தமிழகத்துக்கு எடுத்துச் சென்றனர். மற்ற ஐந்து பாண்டியர்களும் தங்களில் ஒருவனான புலாகதன் கீழ் வட இலங்கையில் ஆட்சியை அமைத்தனர். வலகம்பன் உருகுணைக்கு தப்பிச் சென்று தானசிவன் என்ற முனிவனிடம் அடைக்கலம் புகுந்து தென்னிலங்கையில் மறைந்து வாழ்ந்து வந்தான்.
# பஞ்ச பாண்டியர் (அநுராதபுரம்)

## ஆட்சியாளர்கள்

### புலாகதன்

**புலாகதன்** என்பவன் வட இலங்கையின் வலகம்ப அரசின் மீது படை எடுத்த ஏழு பாண்டியத் தளபதிகளில் ஒருவன். முதலில் இவனின் கீழே வட இலங்கையில் பாண்டியத் தளபதிகளின் ஆட்சி அமைக்கப்பட்டது. இவன் கி.மு. 103 முதல் கி.மு. 100 வரை வட இலங்கையை ஆண்டான். தன்னுடன் தமிழகத்தில் இருந்து படை எடுத்து வந்த 6 தளபதிகளில் ஒருவனான பாகியனை தன் அமைச்சனாக ஆக்கினான். இறுதியில் பாகியனாலேயே கொல்லவும்பட்டான்.
# பஞ்ச பாண்டியர் (அநுராதபுரம்)

## ஆட்சியாளர்கள்

### பாகியன்

**பாகியன்** வட இலங்கையை ஆண்ட ஐந்து பாண்டியர்களில் இரண்டாமானவன். இவன் கி. மு. 100 முதல் கி. மு. 98 வரை வட இலங்கையை ஆண்டான். இவன் தன் முந்தைய அரசனான புலாகதன் இடம் அமைச்சனாக இருந்து அவனையே கொன்று ஆட்சியை கைப்பற்றியது போல் இவனின் அமைச்சனாக இருந்த பாண்டிய மாறன் இவனைக் கொன்று இவனுக்கு பின் ஆட்சிக் கட்டில் ஏறினான்.
# பஞ்ச பாண்டியர் (அநுராதபுரம்)

## ஆட்சியாளர்கள்

### பாண்டிய மாறன்

**பாண்டிய மாறன்** வட இலங்கையை ஆண்ட ஐந்து பாண்டியர்களில் மூன்றாமானவன். இவன் கி. மு. 98 முதல் கி. மு. 91 வரை வட இலங்கையை ஆண்டான். இவன் தன் முந்தைய அரசனான பாகியன் இடம் அமைச்சனாக இருந்து அவனையே கொன்று ஆட்சியை கைப்பற்றியது போல் இவனின் அமைச்சனாக இருந்த பழைய மாறன் இவனைக் கொன்று இவனுக்கு பின் ஆட்சிக் கட்டில் ஏறினான்.
# பஞ்ச பாண்டியர் (அநுராதபுரம்)

## ஆட்சியாளர்கள்

### பழையமாறன்

**பழைய மாறன்** வட இலங்கையை ஆண்ட ஐந்து பாண்டியர்களில் நான்காமானவன். இவன் கி. மு. 91 முதல் கி. மு. 90 வரை வட இலங்கையை ஆண்டான். இவன் தன் முந்தைய அரசனான பாண்டிய மாறன் இடம் அமைச்சனாக இருந்து அவனையே கொன்று ஆட்சியை கைப்பற்றியது போல் இவனின் அமைச்சனாக இருந்த தாட்டியன் இவனைக் கொன்று இவனுக்கு பின் ஆட்சிக் கட்டில் ஏறினான்.
# பஞ்ச பாண்டியர் (அநுராதபுரம்)

## ஆட்சியாளர்கள்

### தாட்டிகன்

**தாட்டிகன்** வட இலங்கையை ஆண்ட ஐந்து பாண்டியர்களில் கடைசி மன்னனாவான். இவன் கி. மு. 90 முதல் கி. மு. 88 வரை வட இலங்கையை ஆண்டான். இவன் தன் முந்தைய அரசனான பழைய மாறன் இடம் அமைச்சனாக இருந்து அவனையே கொன்று ஆட்சியை கைப்பற்றினான். பிற்பாடு இவனோடு படை எடுத்து வந்த மற்ற ஆறு பாண்டியத் தளபதிகளும் சேர்ந்து முறியடித்த வலகம்பனே இவனைக் கொன்று மீண்டும் வட இலங்கையின் ஆட்சியைக் கைப்பற்றினான். பிற்பாடு வலகம்பன் 12 ஆண்டுகள் வட இலங்கயை ஆண்டான்.
# பஞ்ச பாண்டியர் (அநுராதபுரம்)

## மூலம்

-
# ஏ. எல். சீனிவாசன்

**ஏ. எல். சீனிவாசன்** (*A. L. Srinivasan*, 23 நவம்பர் 1923 – 30 சூலை 1977) தமிழ்த் திரைப்படத் தயாரிப்பாளர் ஆவார். இவர் பல இயக்குநர்களை தமிழ்த் திரைப்படங்களில் அறிமுகப்படுத்தினார். கவிஞர் கண்ணதாசனின் மூத்த சகோதரரான இவர் **ஏ.எல்.எஸ். தயாரிப்பகம்** என்ற பெயரில் திரைப்படங்களைத் தயாரித்து வந்தார். **ஏ. எல். எஸ்.** எனவும் அழைக்கப்படுகிறார்.
# ஏ. எல். சீனிவாசன்

## இளமைக் காலம்

ஏ.எல்.சீனிவாசன் அன்றைய ராமநாதபுரம் மாவட்டத்தில் (இன்றைய சிவகங்கை மாவட்டம்) சிறுகூடல்பட்டியில் 1923 நவம்பர் 23-ந்தேதி பிறந்தார். இவரது பெற்றோர் சாத்தப்பன் செட்டியார் விசாலாட்சி ஆவர். இந்தத் தம்பதிகளுக்கு மொத்தம் 9 பிள்ளைகள். அவர்களில் 6-வதாகப் பிறந்தவர் ஏ.எல்.எஸ். இவருடைய தம்பி கவிஞர் கண்ணதாசன். சிறுகூடல்பட்டியில் உள்ள கலைமகள் வித்யாசாலையில் எட்டாம் வகுப்பு வரை ஏ.எல்.எஸ். படித்தார். சிறுவயதிலேயே, சினிமா மீது ஏ.எல்.எஸ்.சுக்கு மிகுந்த ஆர்வம். காரைக்குடியில் உள்ள சினிமா தியேட்டருக்கு (8 மைல் தூரம்) சைக்கிளில் சென்று, தொடர்ந்து மூன்று காட்சிகளையும் பார்த்து விட்டுத் திரும்புவார்.
# ஏ. எல். சீனிவாசன்

## பணி

1941-ல் சென்னையில் ஒரு கம்பெனியில் 40 ரூபாய் சம்பளத்தில் வேலைக்குச் சேர்ந்தார். சில மாதங்களே அங்கு வேலை பார்த்தார். பின்னர் கோவை சென்று, சினிமா விநியோகஸ்தரின் பிரதி நிதியாக பணியாற்றினார். அப்போது டி.ஆர்.மகாலிங்கம், என். எஸ்.கிருஷ்ணன் ஆகியோருடன் பழகும் வாய்ப்பு கிடைத்தது. 1942-ல் வேட்டைக்காரன்புதூரைச் சேர்ந்த திருமலைச்சாமி கவுண்டர், முத்துமாணிக்கம், துரைசாமி கவுண்டர் ஆகியோருடன் சேர்ந்து 'கோயமுத்தூர் பிக்சர்ஸ்' என்ற படக்கம்பெனியைத் தொடங்கினார்.  
திரைப்படங்களை வாங்கி விநியோகம் செய்யும் கம்பெனி இது. அறிஞர் அண்ணா கதை- வசனம் எழுதிய 'வேலைக்காரி' படத்தின் விநியோக உரிமையை ஏ.எல்.எஸ். வாங்கினார். படம் மிக வெற்றிகரமாக ஓடவே, நல்ல லாபம் கிடைத்தது. 1951-ல் சென்னையில் 'மதராஸ் பிக்சர்ஸ்' என்ற படத்தயாரிப்பு நிறுவனத்தை தொடங்கினார். முதல் படம் 'பணம்.' இதை கலைவாணர் என்.எஸ்.கிருஷ்ணன் டைரக்ட் செய்தார். 'மதராஸ் பிக்சர்ஸ்' என்ற பெயர் பின்னர் 'ஏ.எல்.எஸ். புரொடக்சன்ஸ்' என்று மாறியது.  
பி. மாதவன், பிரபல கன்னட இயக்குநர் புட்டண்ணா போன்ற பல இயக்குநர்களை அறிமுகப்படுத்தினார். 1960-ம் ஆண்டில் பரணி ஸ்டூடியோவை குத்தகைக்கு எடுத்து நடத்தினார். பிறகு 1961-ல் மெஜஸ்டிக் ஸ்டூடியோவை நீண்ட கால குத்தகைக்கு எடுத்து 'சாரதா ஸ்டூடியோ' என்ற பெயரில் நடத்தினார். விநியோக உரிமையில், 'தடுப்புரிமை' (*negative rights*, திரைப்படத்தை முழு விலை கொடுத்து வாங்கி, அதை விநியோகஸ்தர்களுக்கு பிரித்துக் கொடுப்பது, அல்லது நேரடியாக வெளியிடுவது) என்ற முறையை அறிமுகப்படுத்தினார்.  
தென்னிந்திய பிலிம் வர்த்தகசபை அகில இந்திய பட அதிபர்கள் கூட்டமைப்பு, ஸ்டூடியோ அதிபர்கள் சங்கம், மற்றும் பல திரைப்பட அமைப்புகளின் தலைவர் பதவிகளை வகித்தார். குறிப்பாக, தமிழ், தெலுங்கு, கன்னடம், மலையாளம் ஆகிய 4 மொழிகளின் பட அதிபர்கள் அங்கம் வகித்த தென்னிந்தியத் திரைப்பட வர்த்தக சபையின் தலைவராக அவர் 13 ஆண்டுகள் பதவி வகித்தார். ஊட்டியில் பிரான்சு நாட்டு கூட்டுறவுடன் திரைப்படத் தொழிற்சாலை அமைக்க முடிவு எடுக்கப்பட்டபோது, ஒன்றிய அரசின் பிரதிநிதியாக பிரான்சு நாட்டுக்குச் சென்று பேச்சு நடத்தினார். இந்தோனேசியா தலைநகர் ஜகார்த்தாவில் இந்திய திரைப்பட விழா நடந்தபோது, இந்தியத் தூதுக்குழுவுக்கு தலைமை தாங்கிச் சென்றார்.
# ஏ. எல். சீனிவாசன்

## தனிப்பட்ட வாழ்க்கை

சீனிவாசனுக்கு மனைவி அழகம்மை ஆச்சி (இறப்பு: 21 மே 1981) வழியாக கண்ணப்பன், விசாலாட்சி என இரண்டு பிள்ளைகள் உள்ளனர். இவர் நடிகை எஸ். வரலட்சுமியைத் (1950-2009) மணம் புரிந்தார். இவர்களுக்கு நளினி, முருகன் என இரண்டு பிள்ளைகள்.
# ஏ. எல். சீனிவாசன்

## மறைவு

சீனிவாசன் 1977 சூலை 30 இல் மாரடைப்பினால் காலமானார்.
# ஏ. எல். சீனிவாசன்

## தயாரித்த திரைப்படங்கள்

- ஆனந்தி
- சினிமாப் பைத்தியம்
- நியாயம் கேட்கிறோம்
- பணம் (திரைப்படம்)
- கன்னியின் சபதம்
- சங்கிலித்தேவன்
- செந்தாமரை (திரைப்படம்)
- சாந்தி (திரைப்படம்)
- அம்பிகாபதி (திரைப்படம்)
- திருடாதே
- சாரதா (திரைப்படம்)
- மணி ஓசை
- சாந்தி (திரைப்படம்)
# உருகுணை இராச்சியம்

உறுகுனு இராச்சியம் (கி.மு. நாலாம் நூற்றாண்டுக்கு முன் - கி.பி. பதினாறாம் நூற்றாண்டு) இலங்கையில் உருகுணைப் பகுதியை மையமாகக் கொண்டு எழுந்த இராச்சியங்களின் பொதுப்பெயர். இது இலங்கையின் தற்போதைய தெற்கு மாகாணங்களும் தென்கிழக்கு மாகாணங்களும் இருக்கும் பகுதியில் அமைந்திருந்தது. இதனது தலைநகரமாக மாகாமம் காணப்பட்டது. இது இன்றைய காலத்தின் தென் மாகாணத்தில் உள்ள அம்பலாந்தோட்டைக்கும் திசமகாரமயவுக்கும் அருகில் காணப்படுகிறது. உறுகுணை இராச்சியத்தின் எல்லைகளாக வடக்கில் மகாவலி கங்கையும் வடமேற்கில் களு கங்கையும் உள்ளன. உருகுணையை மையமாக கொண்டு தமிழரும் சிங்களரும் பல்வேறு காலகட்டங்களில் ஆட்சியை அமைத்துள்ளனர்.
# உருகுணை இராச்சியம்

## உருகுணை இராச்சியத்தின் அரசியல் பின்னணி

கி.மு. நாலாம் நூற்றாண்டு முதல் கி.மு. மூன்றாம் நூற்றாண்டின் இறுதிப்பகுதி வரை உருகுணை தமிழ் மன்னர்களால் ஆளப்பட்டு வந்தது. இந்நிலையில் வட இலங்கையில் உள்ள அநுராதபுரத்தில் தேவநாம்பிய திச்சன் ஆண்டுவந்தான். தேவநம்பிய தீசனின் பின் அவரது சகோதரனான மகாநாகனே அனுராதபுரத்தின் ஆட்சியாளனாக வரவேன்டும். ஆனாலும் அரச பட்டத்து இராணி தன் மகனுக்கு ஆட்சியை வழங்க எண்ணினாள். மகாநாகனைக் கொல்ல பல சூழ்ச்சிகள் செய்தாள். ஒருமுறை ஒரு மாம்பழத்தில் விசத்தைக் கலந்து அதனை மாம்பழக் கூடையில் வைத்து மகாநாகனுக்கு அனுப்பினாள். இதனை அரசியின் மகன் உண்டு மரணமடைந்தான். இந்தச்சம்பவத்தால் பயந்த மகாநாகன் உருகுணைக்கு தப்பி வந்து அங்கிருந்த தமிழ் அரசர்களிடம் தஞ்சமடைந்தான். பின்னர் யட்டால என்ற இடத்தில் அவனுக்கு என்றொரு மகன் பிறந்தான். அவன் யட்டால தீசன் என அழைக்கப்பட்டான். மகாநாகனுக்கு கோதாபயன் என்ற இன்னொரு மகனும் உண்டு. கோதாபயன் தன் மகனான காகவண்ண தீசனை உருகுணை இராச்சியத்துக்கு அரசனாக்க எண்ணி தன் பாட்டன் காலத்தில் இருந்து தங்கள் குடும்பத்துக்கு தஞ்சம் அளித்த தமிழ் அரசர்களையே கொன்று ஆட்சியைப் பிடித்தான்.
1. தாதுசேனன் (பொ.பி. 463 - 479) - இராசராட்டிரப் பாண்டியர் காலத்தில் உருகுணையில் மறைந்து ஆட்சி நடத்தினான். அவர்களில் கடைசி அரசனான பிட்டியன் என்பவனை கொன்றதும் இலங்கையின் மற்றைய பகுதிகளையும் கைப்பற்றினான்.
1. இராஜேந்திர சோழன்
# உருகுணை இராச்சியம்

## புகலிடமான உருகுணை

எல்லாளன், பஞ்ச பாண்டியர் (அநுராதபுரம்), இராசராட்டிரப் பாண்டியர், பல்லவர், முதலாம் பாண்டியப் பேரரசை சேர்ந்த பாண்டியர்கள், சோழப் பேரரசர்கள், இரண்டாம் பாண்டியப் பேரரசை சேர்ந்த பாண்டியர்கள் போன்ற தமிழகத்தை சேர்ந்த மன்னர் குலத்தவர் இலங்கையின் மீது படை எடுத்து வட இலங்கையின் அநுராதபுர ஆட்சியைக் கைப்பற்றிய போதெல்லாம் விஜயன் வழிவந்த அரசர்களும் மோரியர் வழிவந்த அரசர்களுக்கும் உருகுணையே ஒளிந்து கொண்டு ஆட்சி நடத்துவதற்கு புகழிடமாய் இருந்தது. பதினாறாம் நூற்றாண்டில் உருகுணையின் சில பகுதிகள் கண்டி இராச்சியத்துடன் இணைந்தன.
# பி. ஏ. எம். ஹனீஃப்

**பி. ஏ. எம். ஹனீஃப்** என்பவர் மலையாள நாடகக் கலைஞரும் எழுத்தாளரும் ஆவார். வானொலி நாடகங்களும், சிறுகதைகளும் எழுதியுள்ளார்..
# பி. ஏ. எம். ஹனீஃப்

## வாழ்க்கைக் குறிப்பு

1955 ஜனவரி 1 அன்று கொடுங்கல்லூரில் எறியாட் உதுமாஞ்சாலில் பிறந்தார். இவரது பெற்றோர் அஹ்மத், ஆயிசா. சங்கணசேரி எஸ். பி. கோளேஜில் பயின்றார்.
1978 முதல் கோழிக்கோடு ஆகாசாவாணி நிலையத்தில் றேடியோ நாடகங்களைத் தொடங்கினார். கொலூஸ், பக்.ஷி, வில்பத்ரம், அஸ்வரதம் உட்பட 67 நாடகங்கள் எழுதியுள்ளார்.
# பி. ஏ. எம். ஹனீஃப்

## முக்கிய நாடகங்கள்ʼ

- பிரதிமாசங்கம் -(திருக்கரிப்பூர் கெ.கெ.எம். கலாஸாஸ்காரிக ஸமிதி)
- பிரெயின் வாஷ் -(திருக்கரிப்பூர் கெ.கெ.எம்ʼ. கலாஸாஸ்காரிக ஸமிதி)
- தம்புரான் வண்டி - (கொச்சின் மேகலா தியேட்டர்ஸ்)
- அஸ்வரதம்ʼ - (சங்கணசேரி ஜயகேரளா தியேட்டர்ஸ்)
- மஹாமேரு - (சங்கணசேரி தரங்கம் தியேட்டர்ஸ்)
- கழுகன்மாருடெ ஆகாசம் - (கோட்டயம் தேசாபிமானி தியேட்டர்ஸ்)
- கொம்புள்ள குதிரை - (குன்னங்குளம் கீதாஞ்சலி)
- வர்ஷமேகங்களெயும் காத்து - (குன்னங்குளம்ʼ கீ³தாஞ்சலி)
- கிளிவாலன் குன்னிலெ விஸேஷங்கள் - (குன்னங்குளம் கீதாஞ்சலி)
- பஞ்சபூதங்கள் அஞ்சல்ல - (குன்னங்குளம் கீதாஞ்சலி)
- இங்கிலாபின்றெ மக்கள்- பி.ஜெ. ஆன்றணி - (பாலக்காடு சூர்ய சேதனா)
- கிணர்
- தி டோக்
- போக்ஸஸ்
- மணிப்ரவாளம்
- நாணயமந்திரம்
- நாம் பூமியில் உப்பாகுன்னு
- ஆ மரம் ஈ மரம்
- பூமணிகள்
- தேவாலயத்திலே ஸ்வாகதம்
- கழுமரம்
- பட்சிக்கூட்டம்
- இன்டர்நெட்
# பி. ஏ. எம். ஹனீஃப்

## விருது

- ஆகாசவாணியின் நாடக ரசசைக்கான தேசிய விருது 1990-91
- பரத் பி. ஜெ. ஆன்றணி நாடகரசனா விருது - 2009
- ஆகாசவாணியின் நாடக ரசனைக்கான சமஸ்தான விருது
- நென்மணிகள் என்ற நாடகத்தின் இன்டர்சோன் விருது
- எம். கோவிந்தன் விருது (1984) - (நல்கியோர் மதராஸ் மலையாளி சமாஜம் - சிறுகதை ரசனை)
# அம்பிகாபதி (1957 திரைப்படம்)

**அம்பிகாபதி** 1957 ஆம் ஆண்டில் ஏ. எல். சீனிவாசன் தயாரிப்பில் வெளியான தமிழ்த் திரைப்படம். இதில் சிவாஜி கணேசன், பானுமதி, என். எஸ். கிருஷ்ணன், நம்பியார், டி. ஏ. மதுரம் ஆகியோர் முதன்மை வேடங்களில் நடித்தனர். டி.எம்.சவுந்தரராஜனின் பாடல்கள் கொண்ட திரைப்படம் இது.  
- Ambikapathi (1957), ராண்டார் கை, தி இந்து, நவம்பர் 7, 2015
- No stereotyping her
# சாரதா

சாரதா என்ற பெயரில் உள்ள கட்டுரைகள்:
- சாரதா நம்பிஆரூரன் - தமிழறிஞர், மறைமலைஅடிகளின் பேரன்.
- அன்னை சாரதா தேவி - சுவாமி விவேகானந்தரின் குரு ராமகிருஷ்ணரின் மனைவி
- சாரதா மடம்
- சாரதா (திரைப்படம்)
- சாரதா (நடிகை)
# வலிவல மும்மணிக்கோவை

**வலிவல மும்மணிக்கோவை** என்னும் நூல் 16 ஆம் நூற்றாண்டில் தோன்றியது. மும்மணிக்கோவை என்னும் சிற்றிலக்கிய வகையைச் சேர்ந்தது. 16 ஆம் நூற்றாண்டில் வாழ்ந்த அருணகிரி நாதர் எமன் பாசக்கயிற்றால் கட்டி இழுப்பான் என்னும் கருத்துப் பாடலை இவரது பாடல் வழிமொழியும் ஒப்புமைப் பாங்கில் உள்ளதால் இந்த நூல் அந்த நூற்றாண்டு எனக் கொள்ளப்படுகிறது. திருவலிவலம் என்னும் ஊரில் கோயில் கொண்டுள்ள சிவபெருமானைப் போற்றிப் பாடும் நூல் இது.
# வலிவல மும்மணிக்கோவை

## பாடல் - எடுத்துக்காட்டு

(பொருள் நோக்கில் சொற்பிரிப்பு செய்யப்பட்டுள்ளது)
சிவ-சின்னம்
:முண்டத்து இலங்கும் வெண் திருநீறும்
:எண்தரு சிறப்பில் கண்ணிகை மாலையும்
:ஓதும் அஞ்செழுத்தின் உண்மை செஞ்சு அழுத்தலும்
:ஒடியா நேயமும்
கம்பராமாயணம் அடிகளை ஒற்றிப் பாடப்பட்ட பாடல்
:அன்று எனின் அன்றாய் அம் எனின் அதுவாய்
:ஒன்று எனின் ஒன்றாய் பல எனின் பலவாய்
:நின்றது உன் நிலைமை.
# பாடன்-வுயர்ட்டம்பெர்கு

**பாடன்-வுயர்ட்டம்பெர்கு** இடாய்ச்சுலாந்து நாட்டின் 16 மாநிலங்களுள் ஒன்று. இது அந்நாட்டின் தென்மேற்குப் பகுதியில் உள்ளது. இசுடுட்கார்ட்டு இதன் தலைநகரம். இது பரப்பளவின் அடிப்படையிலும் மக்கள்தொகையிலும் நாட்டின் மூன்றாவது பெரிய மாநிலமாகும். பரப்பளவு 35,742 ச.கி.மீ. மக்கள் தொகை 10.7 மில்லியன் ஆகும்.
# வாமன சரிதை

**வாமன சரிதை** என்னும் நூல் உரைநூலால் தெரியவரும் நூல்களில் ஒன்று. நவநீதப் பாட்டியல் நூலுக்கு எழுதப்பட்டுள்ள உரையில் வாமன சரிதை என்னும் நூல் பெயரளவில் குறிப்பிடப்பட்டுள்ளது.  
"செய்வித்தோனால் பெயர் பெற்றன பிங்கல சரிதை, வாமன சரிதை" - என்பது அந்த உரையில் வரும் குறிப்பு. இதன்படி பிங்கலன் என்பவன் தன் வரலாற்றை நூலாகச் செய்ய உதவினான். அதன்படி செய்யப்பட்டது **பிங்கல சரிதை**. வாமனன் என்பவன் தன் வரலாற்றைச் செய்ய உதவினான். அதன்படி செய்யப்பட்ட நூல் **வாமன சரிதை**. - எனத் தெரியவரும்.  
"செய்வித்தோனால் பெயர் பெற்றன 'சாதவாகனம்', 'இளந்திரையம்'." - என்று இறையனார் களவியல் உரை கூறுகிறது. இவற்றில் சரிதை என்னும் சொல் இல்லை.  
வாமனன் சரிதை என்பது வாமன் என்பதாகலாம்.
##### அடிக்குறிப்பு
# தமிழ்ச் சமூகக் கல்வி இயக்கம்

**தமிழ்ச் சமூகக் கல்வி இயக்கம்** என்பது தமிழ்நாட்டில் பள்ளிகளில் தமிழ் வழிக் கல்வியைக் கோரி ஒருங்கிணைக்கப்படும் ஓர் அமைப்பு ஆகும். இந்த அமைப்பு அதிமுக அரசு அரச பள்ளிகளில் ஆங்கில வழிக் கல்வியை அறிமுகப்படுத்தியததைத் தொடர்ந்து உருவானது.
# தமிழ்ச் சமூகக் கல்வி இயக்கம்

## முக்கிய கோரிக்கைகள்

- அரசு பள்ளிகளில் ஆங்கில வழிப்பிரிவைத் தொடங்காதே!
- சமச்சீர்க் கல்வியை முழுமையாக நடைமுறைப்படுத்து!
- தமிழ்வழியில் படித்தவருக்கே தமிழ்நாட்டில் வேலை கொடு!
- தமிழ் ஆட்சிமொழிச் சட்டத்தை முழுமையாக நடைமுறைப்படுத்து!
# தமிழ்வழிக் கல்வி இயக்கம் (அமைப்பு)

**தமிழ்வழிக் கல்வி இயக்கம்** என்பது வ. சுப. மாணிக்கம் அவர்களால் முன்னெடுக்கப்பட்ட ஓர் அமைப்பு ஆகும். இது 'கல்வித்துறையில் எங்கும் எதிலும் தமிழ் ஒன்றே பயிற்று மொழியாதல்;மழலைப் பள்ளி எல்லாம் தமிழ் வழிப் பள்ளியாதல்' என்னும் நோக்கம் கொண்டது. வ. சுப. மாணிக்கம் வெளியிட்ட 'மொழி அறிக்கை' இந்த அமைப்பின் கொள்கைகளை விளக்குகிறது.
# உலக இளையோர் நாள் 2016

**உலக இளையோர் நாள் 2016** என்பது கத்தோலிக்க திருச்சபை இளையோரை மையப்படுத்தி 2016ஆம் ஆண்டு கோடைக்காலத்தில் உலக அளவில் கொண்டாடுகின்ற ஒரு சமய நிகழ்ச்சி ஆகும். ஒரு வாரம் நீடிக்கின்ற இந்த சமய நிகழ்ச்சி போலந்து நாட்டின் கிராக்கோவ் நகரில் நிகழும் என்று பிரேசிலின் ரியோ டி ஜனேரோ நகரில் நடைபெற்ற உலக இளையோர் நாள் 2013-ன் போது திருத்தந்தை பிரான்சிசு 2013, சூன் 28ஆம் நாள் அறிவித்தார்.
# உலக இளையோர் நாள் 2016

## திருத்தந்தை வழங்கிய அறிவிப்பு

ரியோ டி ஜனேரோவில் நிகழ்ந்த உலக இளையோர் நாள் 2013 கொண்டாட்டத்தின் இறுதி நாளாகிய 2013, சூன் 28ஆம் நாள் சுமார் 3 மில்லியன் மக்கள் பங்கேற்புடன் நடந்த திருப்பலியின்போது திருத்தந்தை இந்த அறிவிப்பை வழங்கினார். இச்செய்தியைக் கேட்டதும், கூட்டத்திற்கு வந்திருந்த போலந்து நாட்டுத் திருப்பயணிகள் மகிழ்ச்சி ஆரவாரம் செய்தனர்.
# உலக இளையோர் நாள் 2016

## கிராக்கோவ் பேராயர் அறிக்கை

அடுத்த உலக இளையோர் நாள் கொண்டாட்டம் போலந்தின் கிராக்கோவ் நகரில் நிகழும் என்ற அறிவிப்பைக் கேட்டதும் கிராக்கோவ் மறைமாவட்டப் பேராயர் கர்தினால் ஸ்தனிஸ்லாவ் ஜீவிஸ் :en:Stanislaw Dziwisz "அடுத்த உலக இளையோர் நாள் கொண்டாட்டத்தை கிராக்கோவில் நடத்துவது எங்களுக்குப் பெரும் மகிழ்ச்சியை அளிக்கிறது. இது எங்களுக்கு அளிக்கப்பட்ட பெரும் மரியாதையும் பொறுப்பும் ஆகும்" என்று கூறினார்.  
மேலும், போலந்து நாட்டில் கிறித்தவம் அறிமுகம் ஆன 1050ஆம் ஆண்டாகிய 2016இல் இளையோர் கொண்டாட்டம் நிகழப்போவதையும் அவர் சுட்டிக்காட்டினார்.
# உலக இளையோர் நாள் 2016

## திருத்தந்தை இரண்டாம் யோவான் பவுல் தொடங்கிய நிகழ்ச்சி

திருத்தந்தை இரண்டாம் யோவான் பவுலில் பிறப்பு நாடாகிய போலந்தில், அதுவும் அவர் பேராயராகப் பணிபுரிந்த கிராக்கோவ் மறைமாவட்டத்தில் உலக இளையோர் நாள் 2016 நிகழவிருப்பதும், அத்திருத்தந்தையின் செயலராகப் பணியாற்றிய கர்தினால் ஜீவிஸ் தற்போது கிராக்கோவில் பேராயராகப் பணியாற்றுவதும் குறிப்பிடத்தக்கன.  
உலக இளையோர் நாள் என்னும் கொண்டாட்டத்தை கத்தோலிக்க திருச்சபையின் முக்கியதொரு நிகழ்ச்சியாக 1984இல் தொடங்கிவைத்தவர் திருத்தந்தை இரண்டாம் யோவான் பவுல்தான். போலந்து நாட்டில் முதன்முறையாக உலக இளையோர் நாள் 1991ஆம் ஆண்டு செஸ்டகோவா :en:Czestochcowa நகரில் நிகழ்ந்தது. அதில் திருத்தந்தை இரண்டாம் யோவான் பவுல் பங்கேற்றார்.
# உலக இளையோர் நாள் 2016

## ஆதாரம்

கிராக்கோவில் உலக இளையோர் நாள் 2016
# கோவிலம்பாக்கம்

**கோவிலம்பாக்கம்** (ஆங்கிலம்:Kovilambakkam), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். கீழ்க்கட்டளை, பல்லாவரம், பள்ளிக்கரணை, மேடவாக்கம் ஆகியவற்றை எல்லைகளாகக் கொண்டப் பழமையான ஓர் ஊராகும். தொடர்வண்டி மூலமாகவும், மாநகரப் பேருந்து மூலமாகவும் எளிதில் அடையத்தக்க ஊராக பன்னாட்டு விமான நிலையத்திற்கு சற்று அருகில் உள்ளது. கோவிலம்பாக்கம் சோழிங்கநல்லூர் சட்டமன்ற தொகுதிக்கு உட்பட்டதாகும்.
# கோவிலம்பாக்கம்

## பெயர்க்காரணம்

கோவில்+அம்+பாக்கம் என்று பிரித்து அழகிய கோயிலையுடைய ஊர் அல்லது பாக்கம் எனப் பொருள் கொள்ளலாம். தமிழிலக்கணப்படி, பாக்கம் என்பது பொதுவாக கடற்கரை ஒட்டிய நிலப்பகுதியை குறிப்பதாகும். இன்றும் இவ்வூரில் அழகிய பழமையான திருநீலகண்டர் எனும் சிவன் கோயிலை தரிசிக்கலாம்.
# பரவசப்படுத்தும் பரிகாரத் திருத்தலங்கள் (நூல்)

**பரவசப்படுத்தும் பரிகாரத் திருத்தலங்கள்** எனும் ஆன்மிக நூல் டெம்மி அளவில் 96 பக்கங்களைக் கொண்ட ஒரு நூல். இது சென்னை, கௌதம் பதிப்பகம் பன்னாட்டுப் புத்தகக் குறியீட்டு எண் 978-93-81134-20-7 கொண்டு வெளியிடப்பட்டுள்ளது.
# பரவசப்படுத்தும் பரிகாரத் திருத்தலங்கள் (நூல்)

## நூலாசிரியர்

திருநெல்வேலி மாவட்டத்திலுள்ள குட்டம் என்கிற கடற்கரையோர கிராமத்தில் பிறந்த ஜெயமுருகானந்தன் நிர்வாகவியலில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப்பட்டம் மற்றும் ஆய்வியல் நிறைஞர் பட்டமும் பெற்றவர். சென்னையில் ஊடகத் துறையில் துணை ஆசிரியராகப் பணியாற்றி வரும் இவர் சுவாமி விவேகானந்தர் மேல் கொண்ட பற்றுதலால் நெல்லை விவேகநந்தா என்கிற புனைப் பெயரில் கட்டுரைகள், தொடர்கள் போன்றவற்றை தமிழில் வெளியாகும் அச்சிதழ்கள் மற்றும் இணைய இதழ்களில் எழுதி வருகிறார்.
# பரவசப்படுத்தும் பரிகாரத் திருத்தலங்கள் (நூல்)

## உள்ளடக்கம்

இந்நூலில் தமிழ்நாட்டிலுள்ள சில கோயில்கள் குறித்த வரலாறு உள்ளடக்கமாக இடம் பெற்றிருக்கிறது.
# வெப்பம் விடு வினை

ஒரு வேதியியல் தாக்கம் வெப்பத்தை வெளியிட்டபடி நடைபெறுமாயின் அது **வெப்பம் விடு வினை** அல்லது **புறவெப்பத்தாக்கம்** (Exothermic reaction ) எனப்படும். இத்தகைய வெப்ப வெளிப்பாடு பொருள்களைக் கரைக்கும் போது அல்லது கலக்கும் போது நிகழலாம். உதாரணமாக சோடியம் ஐட்ராக்சைடை (NaOH ) நீரில் கலக்கும் போது ஏராளமான வெப்பம் வெளிப்படுகிறது. இப்படிப்பட்ட வினைகள் வெப்பம் விடு வினைகள் எனப்படுகின்றன. மாறாக **வெப்பம் கவர் வினையில்** (Endothermic reaction ), பொருள்களைக் கொண்டு கரைசலை ஆக்கும் போது, வினையை நிகழ்த்த வெப்பம் ஊட்டப்பட வேண்டும். இப்படிப்பட்ட வினைகள் வெப்பம் கவர் வினைகள் எனப்படும்.
# வெப்பம் விடு வினை

## விளக்கம்

வெப்பம் விடுவினை என்பது வெப்பத்தை வெளியிட்டபடி நடைபெறும் வேதியியல் மற்றும் இயற்பியல் தாக்கமாகும். இது தாக்கச் சூழலுக்கு வெப்பத்தை வெளியிடுகின்றது. இத்தகைய தாக்கங்களின் போது உள்ளெடுக்கப்படும் வெப்பத்தைவிட வெளியிடப்படும் வெப்பத்தின் அளவு அதிகமாகும்.  
இத்தகைய தாக்கங்கள் புறச் சூழலுக்கு வெப்பத்தை வெளியிடுவதுடன் நடைபெறுவதால் இவை வெப்பம் விடு வினை எனப்படுகின்றன.  
வேதியியல் தாக்கமொன்றின் திட்டமான வெப்பத்தைக் கணிப்பது மிகவும் கடினமானது. தாக்கமொன்றின் வெப்ப அடக்க மாற்றம் ΔH, இலகுவில் கணிக்கப்படலாம். எ.கா:  
:ΔH = பிணைப்புகளை உடைப்பதற்குப் பயன்படும் சக்தி − பிணைப்புகளை ஆக்கும் போது வெளியிடப்படும் சக்தி  
வரைவிலக்கணப்படி வெப்ப அடக்கம் மாற்றம் மறைப் பெறுமதியை எடுக்கும்:  
:ΔH < 0  
வெப்பம் விடு வினை ஒன்றில் வெளியிடப்படும் சக்தியின் அளவு உள்ளெடுக்கப்படும் சக்தியின் அளவை விட அதிகமாதலால் ΔH மறைப் பெறுமானத்தை எடுக்கும். எ.கா: ஐதரசன் எரியும் வினையில்:  
:2H<sub>2</sub> (g) + O<sub>2</sub> (g) → 2H<sub>2</sub>O (g)
:ΔH = −483.6 kJ/mol of O<sub>2</sub>
# வெப்பம் விடு வினை

## உதாரணங்கள்

- அமிலமும் காரமும் தாக்கமடையும் நடுநிலையாக்கல் தாக்கம்.
- எரிபொருட்கள் எரிதல்
- அமிலம் அல்லது காரத்தினை நீருடன் சேர்ப்பதன் மூலம் செறிவைக் குறைத்தல்
- சுவாசம்
- உலோகங்கள் அரிப்படைதல்
- சேதனப் பொருட்கள் பிரிகையடைதல்
# வெப்பம் விடு வினை

## ஆதாரம்

A dictionary of science- ELBS
# வெங்கடேச சுப்ரபாதம்

**ஸ்ரீ வெங்கடேச சுப்ரபாதம்** (English:Sri Venkatesa Suprabatham / Sri Venkateswara Suprabatham) எனும் திருப்பள்ளியெழுச்சி, கிபி பதினைந்தாம் நூற்றாண்டில் சுவாமி இராமானுசரின் மறுஅவதாரம் என்று வைணவர்களால் போற்றப்படுகின்ற மணவாள மாமுனிகள் ஆணைப்படி திருமலையில் எழுந்தருளியுள்ள திருவேங்கடமுடையான் மீது வடமொழியில் காஞ்சிபுரத்தைச் சேர்ந்த பிரதிவாதி பயங்கரம் அண்ணங்காச்சாரியாரால் இயற்றப்பட்டது.
குரலில் ஒலிக்கீற்று|]]
# வெங்கடேச சுப்ரபாதம்

## உட்பொருள்

திருப்பள்ளியெழுச்சி என்பது இறைவனைத் துயில் எழுப்புவதாகவும், ஆன்மீக விழிப்பின்றி உறங்கிக் கொண்டிருக்கும் ஆன்மாவைத் துயிலெழுப்பி இறைவனின் கருணையை உணரச் செய்வதாகவும் பாடப்படும் பாடல்களாக கருதப்படுகின்றன.
# வெங்கடேச சுப்ரபாதம்

## முன்னோடி

ஆழ்வார்களுள் ஒருவரான திருவரங்கத்தைச் சேர்ந்த தொண்டரடிப்பொடியாழ்வார் தமிழில் இயற்றிய அரங்கநாதன் மீது பாடப்பட்ட திருப்பள்ளியெழுச்சியே பள்ளியெழுச்சிவகை படைப்புகளுக்கு முன்னோடியாக இருக்கிறது. மார்கழி நீங்கலாக, ஆண்டு முழுவதும் திருமலை நடைதிறக்கும் பொழுது தாளலயத்தோடு தங்கவாயில் முன்பு கோயில் அந்தணர்களால் அனுதினமும் பாடப்பட்டு வருகிறது. மார்கழியில் மட்டும் திருப்பதி உட்பட அனைத்து வைணவ ஆலயங்களிலும் தொண்டரடிப்பொடியாழ்வார் தமிழில் இயற்றிய அரங்கநாதன் மீது பாடப்பட்ட திருப்பள்ளியெழுச்சியே பாடப்பெற்று வருகிறது.
# வெங்கடேச சுப்ரபாதம்

## பகுதிகள்

சுப்ரபாதம் (29 பாடல்கள்), ஸ்ரீ வெங்கடேச ஸ்தோத்திரம் (11 பாடல்கள்), பிரபத்தி (16 பாடல்கள்), மங்களாசாசனம் (14 பாடல்கள்) ஆகிய நான்கு பகுதிகளை உள்ளடக்கியதே "ஸ்ரீ வெங்கடேச சுப்ரபாதம்" ஆகும்.
# வெங்கடேச சுப்ரபாதம்

## தற்காலத்தில்

எம். எஸ். சுப்புலட்சுமியின் குரலில் இந்த சுப்ரபாதம் மிகுந்த வரவேற்பை பெற்றதோடு இதன் தமிழ் வடிவமும் எம். எஸ். சுப்புலட்சுமியாலே பாடப்பட்டுள்ளது.  
ச. பார்த்தசாரதி (சென்னை மாநிலக் கல்லூரியிலிருந்து ஓய்வு பெற்றவர்) தன் தாயின் ஆசையின்படி சுப்ரபாதத்தை சமசுகிருதத்தில் இருந்து தமிழில் திருவேங்கடத்தான் திருப்பள்ளியெழுச்சி என்ற பெயரில் மொழிபெயர்த்தார். 1986 ஆம் ஆண்டு இறுதியில் புத்தகமாக வெளியிடப்பட்டது.  
அப்போது குடியரசுத்தலைவராக இருந்த ஆர்.வெங்கடராமன், அவரது அலுவலக ஊழியர் ராஜன் வைத்திருந்த இந்தப் புத்தகத்தைப் பார்த்து அவரிடம் படித்துவிட்டு தருவதாக வாங்கிச் சென்றுள்ளார். அவ்வாறே படித்து முடித்து ராஜனிடம் திருப்பித் தருகையில் மொழி பெயர்ப்பு மிக அருமையாக உள்ளது அவருக்கு என் பாராட்டுதலை சொல்லுங்கள் என சொன்னார். மேலும் இதனை நல்ல இசைக் கலைஞர்களை தொடர்புகொண்டு ஒலிநாடாவாக வெளியிட்டால் பயனுள்ளதாக இருக்கும் எனவும் சொன்னார். ராஜன் அவர்கள் குடியரசுத் தலைவரிடம், நீங்கள் சொன்னதை எழுத்துமூலமாக தந்தால் அவர் மிகவும் மகிழ்ச்சி அடைவார் என சொல்ல, குடியரசுத் தலைவர் அவ்வாறே ச. பார்த்தசாரதிக்கு கடிதம் அனுப்பினார்.  
அதன்பின்னர் எம். எஸ். சுப்புலக்சுமியை தொடர்புகொள்ள, அவரும் பாட இசைந்து எச். எம். வி நிறுவனத்தால் வெளியிடப்பட்டது. வெளியீட்டு விழா 1992இல் சென்னை நாரத கான சபாவில், முன்னாள் தலைமைச் செயலாளர் கார்த்திகேயன் தலைமையில், தி. வே. கோபாலைய்யர் முன்னிலையில், அப்போதைய திருமலை தேவஸ்தான தலைமைச் செயல் அலுவலரால் வெளியிடப்பட்டது.
# கனகா (நடிகை)

**கனகா** (பிறப்பு: 14 சூலை 1973) தென்னிந்தியத் திரைப்பட நடிகை ஆவார். நடிகை தேவிகாவின் மகளான இவர் 1989-ஆம் ஆண்டில் கரகாட்டக்காரன் திரைப்படத்தின் மூலம் தமிழ்த் திரையுலகில் அறிமுகமானார். இவருடைய தந்தை எசு. எசு. தேவதாசு ஆவார். தமிழ், மலையாளம், கன்னடம், தெலுங்குத் திரைப்படங்களில் நடித்துள்ளார். ரஜினிகாந்த், பிரபு, கார்த்திக், மோகன்லால், மம்முட்டி, ஜெயராம் போன்ற பல முன்னணி நடிகர்களுடன் நடித்துள்ளார்.
# கனகா (நடிகை)

## சொந்த வாழ்க்கை

2007 இல் கலிபோர்னியாவை சேர்ந்த பொறியாளர் முத்துக்குமார் என்பவரை யாருக்கும் தெரியாமல் திருமணம் செய்து கொண்டதாகவும், திருமணம் முடிந்து 15 நாள் கழித்து அவர் காணவில்லை என்றும், பிப்ரவரி 6, 2010 வரை அவரைப்பற்றி எந்தத்தகவலும் இல்லை என்றும் தெரிவித்தார்.
# கனகா (நடிகை)

## திரைப்படங்கள்

### தமிழ்

- கரகாட்டக்காரன் - 1989
- எதிர்காற்று - 1990
- அதிசய பிறவி - 1990
- கும்பக்கரை தங்கய்யா - 1991
- தாலாட்டு கேக்குதம்மா - 1991
- சாமுண்டி - 1992
- கோயில் காளை - 1993
- சக்கரை தேவன் - 1993
- கிளிப்பேச்சு கேட்கவா - 1993
- ஜல்லிக்கட்டுக்காளை - 1994
- சக்திவேல் - 1994
- பெரிய குடும்பம் - 1995
- சிம்ம ராசி - 1998
- விரலுக்கேத்த வீக்கம் - 1999
# கனகா (நடிகை)

## திரைப்படங்கள்

### மலையாளம்

- காட்பாதர் - 1991
- வியட்நாம் காலனி - 1992
- கோளாந்தர வார்த்த - 1993
- பின்காமி - 1994
- வார்த்தக்யபுராணம் - 1994
- குஸ்ருதிக்காற்று - 1995
- மன்னாடியார் பெண்ணினு செங்கோட்டச்செக்கன் - 1997
- நரசிம்மம் - 2000
# பிராசாத தீபம்

பிராசாத நூல்களில் ஒன்றான **பிராசாத தீபம்** 15 ஆம் நூற்றாண்டில் தோன்றியது. இதன் ஆசிரியரின் பெயர் தெரியவில்லை. எனினும் இந்த நூல் சீகாழியிலுள்ள விநாயகருக்கு வணக்கம் கூறித் தொடங்குவதால் இந்த நூலின் ஆசிரியர் சீகாழியில் வாழ்ந்தவர் எனத் தெரிகிறது. ஆயின் இவர் கண்ணுடைய வள்ளலோ அல்லது அவரது மாணாக்கருள் ஒருவரோ செய்தார் எனக் கொள்ளலாம். கண்ணுடைய வள்ள  
##### ஒப்புமைகள்
| எல்லா மலங்களும் போய் உய்ந்தவாறு | 'பஞ்சமலக் கழற்றி' என்பது இவர் பாடிய நூல் |  |
| --- | --- | --- |
| ஒழிவு இல்லாதது என்னது எனதாய் இரு | 'ஒழிவில் ஒடுக்கம்' இவர் பாடிய நூல் |  |
| தர்க்கம் இறந்து சதுர் இறந்து சார்வும் இறந்தது | பொருளும் மனையும் அற மறந்து போகம் மறந்து புலன் மறந்து  
ஒரு சொல் மூன்னறு முறை அடுக்கல் | } |  
##### அடிக்குறிப்பு
# மம்நூன் ஹுசைன்

**மம்நூன் ஹுசைன்** பாகிஸ்தானின் 12 ஆவது குடியரசுத் தலைவராக தேர்வு செய்யப்பட்டுள்ளார். இவர் இந்தியாவில் உள்ள ஆக்ராவில் 1940 ஆம் ஆண்டு பிறந்தார்.
இவர் இந்திய முஸ்லீம் வம்சாவழியைச் சேர்ந்தவர். பின்னர் கறாச்சியில் குடியேறினார். இவர் சிந்து மாகாண ஆளுனராகவும் பணியாற்றியுள்ளார்.
# வெண்ணொளி

எந்த ஒளியிலிருந்து பல்வேறுபட்ட நிறங்களை (ஒளி அலைநீளங்களை) பெறமுடியுமோ அவ்வொளியே **வெண்ணொளி** ( White light )எனப்படும். முப்பட்டகம் ஒன்றின் வழியாக ஓர் ஒளிக் கீற்றினை சரியாக விழச்செய்தால், அது ஊதா முதல் சிகப்பு வரை பல நிறங்களாகப் பிரிகிறது. இந்த நிறங்களைக் கொடுக்கும் ஒளி வெண்ணொளி ஆகும்.  
எந்த கதிர்வீச்சிலிருந்து பல்வேறுபட்ட அதிர்வெண்களையுடைய கதிர்வீச்சினைப் பெறமுடியுமோ அக்கதிர் வீச்சு **வெண்கதிர் வீச்சி** (White radiation) எனப்படும்.
# விக்கிப்பீடியா:பஞ்சாப் மாதம் 2016

சண்டிகரில் நடைபெறவுள்ள 2016 இந்திய விக்கிமாநாட்டை முன்னிட்டு பஞ்சாப் மற்றும் சண்டிகர் தொடர்பான கட்டுரைகளை உருவாக்கவும் மேம்படுத்தவும் நடைபெறும் தொடர்தொகுப்பு (Edit-a-thon).  
<>
****</>
# விக்கிப்பீடியா:பஞ்சாப் மாதம் 2016

## நிகழ்வு விபரம்

நாள்: 2016 சூலை 1 முதல் சூலை 31 வரை  
பங்கேற்கும் விக்கிப்பீடியாக்கள்: தமிழ் விக்கிப்பீடியா, பஞ்சாபி விக்கிப்பீடியா, கன்னட விக்கிப்பீடியா, ஒடியா விக்கிப்பீடியா  
ஏனைய மொழி விக்கிகளையும் இத்திட்டத்தில் இணைய அழைக்கிறோம்.
# விக்கிப்பீடியா:பஞ்சாப் மாதம் 2016

## விதிகள்

1. பஞ்சாப் மற்றும் சண்டிகர் தொடர்பாகத் தமிழ் விக்கிப்பீடியாவில் உருவாக்கப்பட வேண்டிய அல்லது மேம்படுத்தப்பட வேண்டிய கட்டுரைகளைக் கண்டறிதல்.
1. பஞ்சாப் மற்றும் சண்டிகர் தொடர்பாகப் பொதுவகத்தில் படங்களைக் கண்டறிதல்
1. கட்டுரை உருவாக்கம்/மேம்பாடு
1. படங்களை இணைத்தல்
# விக்கிப்பீடியா:பஞ்சாப் மாதம் 2016

## கேடயம்

**இத்தொடர் தொகுப்பில் கூடுதல் பைட்டுகளைச் சேர்க்கும் விக்கிச்சமூகத்துக்கு 2016 இந்திய விக்கி மாநாட்டில் கேடயம் வழங்கிச் சிறப்பிக்கப்படும்**
# விக்கிப்பீடியா:பஞ்சாப் மாதம் 2016

## பங்கேற்போர்

1. சிவகோசரன் (பேச்சு)
1. --இரவி (பேச்சு) 13:41, 1 சூலை 2016 (UTC)
1. --மணியன் (பேச்சு) 14:26, 1 சூலை 2016 (UTC) (கட்டுரைகள் ஆக்கம்/மேம்படுத்தலில் மட்டும்)
1. தினேஷ்குமார் பொன்னுசாமி (பேச்சு) 17:29, 2 சூலை 2016 (UTC)
1. தமிழ்க்குரிசில் (பேச்சு) 07:18, 3 சூலை 2016 (UTC)
1. <font>அன்பு**மு**னுசாமி <font>**பேச்சு** 10:43, 03 சூலை 2016 (UTC)
1. அருளரசன்Arulghsr (பேச்சு) 13:24, 4 சூலை 2016 (UTC)
1. பயனர்:உலோ.செந்தமிழ்க்கோதை உலோ.செந்தமிழ்க்கோதை (பேச்சு) 13:29, 4 சூலை 2016 (UTC)
1. ஜுபைர் அக்மல் (பேச்சு) 18:28, 4 சூலை 2016 (UTC)
1. கலைவாணன் (பேச்சு) 12:08, 5 சூலை 2016 (UTC)
1. நந்தினிகந்தசாமி (பேச்சு) 03:16, 8 சூலை 2016 (UTC)
1. மயூரநாதன் (பேச்சு) 12:40, 8 சூலை 2016 (UTC)
1. எஸ். பி. கிருஷ்ணமூர்த்தி (பேச்சு) 21:22, 10 சூலை 2016 (UTC)
1. --செல்வா (பேச்சு) 02:15, 17 சூலை 2016 (UTC)
1. -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 04:39, 20 சூலை 2016 (UTC)
1. --Booradleyp1 (பேச்சு) 05:24, 26 சூலை 2016 (UTC)
1. இரா.பாலா (பேச்சு) 02:53, 31 சூலை 2016 (UTC)
# விக்கிப்பீடியா:பஞ்சாப் மாதம் 2016

## வார்ப்புரு

- புதிதாக உருவாக்கும் கட்டுரையின் பேச்சுப் பக்கத்தில் } இட வேண்டும்.
- ஏற்கனவே உள்ள கட்டுரையை விரிவாக்கும் போது இட வேண்டும்.  
இவ்வாறு செய்வது இக்கட்டுரைகள் குறித்த தரவுகளைப் பெற தகுந்த பகுப்புகளைத் தானே உருவாக்கி உதவும்.
# விக்கிப்பீடியா:பஞ்சாப் மாதம் 2016

## உருவாக்க வேண்டிய அல்லது மேம்படுத்த வேண்டிய கட்டுரைகள்
| 146 | Reginald Edward Harry Dyer | ரெசினால்டு டையர் |  |
| 147 | West Punjab | மேற்கு பஞ்சாப் |  |
| 148 | East Punjab | கிழக்கு பஞ்சாப் |  |
| 149 | Radcliffe Line | ராட்கிளிஃப் கோடு |  |
| 150 | Patiala and East Punjab States Union | பட்டியாலா, கிழக்கு பஞ்சாபு அரசுகளின் ஒன்றியம் |  |
| 151 | Politics of Punjab, India | இந்தியப் பஞ்சாபில் அரசியல் |  |
| 152 | Ludhiana Junction railway station | லூதியானா சந்திப்பு தொடருந்து நிலையம் |  |
| 153 | Jamia Masjid, Nathowal | ஜாமியா பள்ளிவாசல், நதோவல் |  |
| 154 | Guru Hargobind Thermal Plant | குரு ஹர்கோபிந்த் அனல்மின் நிலையம் |  |
| 155 | Guru Nanak Dev Thermal Plant | குரு நானக்தேவ் அனல்மின் நிலையம் |  |
| 156 | Sirhind Canal | சிர்ஹிந்த் கால்வாய் |  |
| 157 | Payal Fort | பாயல் கோட்டை, பாட்டியாலா |  |
| 158 | Bahadurgarh Fort | பகதுர்கர் கோட்டை | } |
# விக்கிப்பீடியா:பஞ்சாப் மாதம் 2016

## உருவாக்கப்பட்ட கட்டுரைகள் (அவற்றின் பேச்சுப் பக்கங்களுக்கு இணைப்பு தரப்பட்டுள்ளன)

இத்தொடர் தொகுப்பின் அங்கமாக இதுவரை **** கட்டுரைகள் புதியதாக உருவாக்கப்பட்டுள்ளன. உருவாக்கப்பட்டப் பக்கங்களின் இணைப்பு கீழே தரப்பட்டுள்ளன:  
<categorytree mode=pages>பஞ்சாப் மாதம் 2016 தொடர் தொகுப்பின் போது உருவாக்கப்பட்ட கட்டுரைகள்</categorytree>
# விக்கிப்பீடியா:பஞ்சாப் மாதம் 2016

## விரிவாக்கப்பட்ட கட்டுரைகள் (அவற்றின் பேச்சுப் பக்கங்களுக்கு இணைப்பு தரப்பட்டுள்ளன)

மேலே உள்ளவற்றைத் தவிர இத்தொடர் தொகுப்பின் அங்கமாக இதுவரை **** கட்டுரைகள் விரிவாக்கப்பட்டும் மேம்படுத்தப்பட்டும் உள்ளன:  
<categorytree mode=pages>பஞ்சாப் மாதம் 2016 தொடர் தொகுப்பின் போது விரிவாக்கப்பட்ட கட்டுரைகள்</categorytree>
# விக்கிப்பீடியா:பஞ்சாப் மாதம் 2016

## எதிர்பார்க்கும் வெற்றி அளவீடுகள்

1. ஏற்கனவேயுள்ள ஆர்வமுள்ள பங்களிப்பாளர்கள்: 6
1. புதிய பங்களிப்பாளர்கள்: 5
1. மொத்தப் பங்களிப்பாளர்கள்: 20
1. இணைக்கப்படும் மொத்தப் படங்கள்/ஊடகங்கள்: 10
1. உருவாக்கப்படும்/மேம்படுத்தப்படும் கட்டுரைகள்: 45
1. சேர்க்கப்படும் பைட்டுகள்: 60,000
# விக்கிப்பீடியா:பஞ்சாப் மாதம் 2016

## குறிப்பு

பெங்களூருவில் சூன் 15 முதல் 17 வரை நடைபெற்ற பயிற்சியாளர் பயிற்சியின் குழுநிலைத் திட்டமாக இந்நிகழ்வு முன்மொழியப்பட்டது.
# வெப்பச் சமநிலை

**வெப்பச் சமநிலை** (Thermal equilibrium ) என்பது சூடான ஒரு பொருள் கதிர்வீச்சு, வெப்பக் கடத்தல், வெப்ப இயக்கம் முதலிய வழிகளில் வெளியிடும் வெப்பம், அப் பொருள் வெளியிலிருந்து பெறும் வெப்பத்திற்குச் சமமாக இருந்தால் அதன் வெப்பநிலை மாறாது. அது இழக்கும் வெப்பமும் பெறும் வெப்பமும் ஒருபோல் உள்ளன. இந்நிலை வெப்பச் சமநிலை எனப்படும். இந்நிலை **இயக்கச்** **சமநிலை** (Dynamical equilibrium ) எனவும் அழைக்கப்படும்.
# உலக தடகள அமைப்பு

**உலக தடகள அமைப்பு** (முன்னர்: **தடகள விளையாட்டுக் கூட்டமைப்புக்களின் பன்னாட்டுச் சங்கம், ***International Association of Athletics Federations*, **ஐஏஏஎஃப்**) தடகள விளையாட்டுக்களை பன்னாட்டளவில் கட்டுப்படுத்தும் ஓர் விளையாட்டு கட்டுப்பாடு அமைப்பாகும். சூலை 17, 1912 அன்று இசுடாக்ஹோமில் 17 நாடுகளின் தேசிய தடகள விளையாட்டுச் சங்கங்கள் ஒன்றுகூடிய முதல் மாநாட்டில் **பன்னாட்டு அமெச்சூர் தடகள விளையாட்டுக் கூட்டமைப்பாக** இது உருவானது. அக்டோபர் 1993 முதல் இதன் தலைமை அலுவலகம் மொனாக்கோவிலிருந்து இயங்குகிறது.
# நாடன் பெண்ணு

இது 1967 ஆம் ஆண்டு வெளியான மலையாளத் திரைப்படம். நவஜீவன் பிலிம்சின் பேனரில், எம். ஓ. ஜோசப் தயாரிப்பில் வெளியானது.
# நாடன் பெண்ணு

## பின்னணிப் பாடகர்கள்

- பி. சுசீலா
- கே. ஜே. யேசுதாஸ்
- எஸ். ஜானகி
- பி. ஜயசந்த்ரன்
- ஜெ. எம். ராஜு
# கிவலீனா

**கிவலீனா** அமெரிக்க ஐக்கிய நாட்டின் அலாஸ்கா மாகாணத்தில் உள்ள தீவுச் சிற்றூர் ஆகும். இத் தீவு உயர்ந்து வரும் கடல்மட்டத்தாலும் கடற்கரை அரிப்பாலும் 2025 ஆம் ஆண்டுவாக்கில் கடலால் கொள்ளப்படும் எனக் கணிக்கப்பட்டுள்ளது.  
இத் தீவில் வசிப்போர் பழங்குடியின மக்களாவர். 2010 ஆம் ஆண்டின் மக்கட்தொகைக் கணக்கெடுப்பின் படி இங்கு 377 பேர் வசித்தனர். இங்கு பள்ளிக்கூடம் ஒன்றும் மின்நிலையம் ஒன்றும் அமைந்துள்ளது.
# பாவைப் பாட்டு

**பாவைப் பாட்டு** என்னும் பழமையான நூல் ஒன்று இருந்ததை யாப்பருங்கலம், யாப்பருங்கலக் காரிகை ஆகியவற்றின் உரைகளால் அறிய முடிகிறது.  
பாட்டு - மேற்கோள்
:கோழியும் கூவின குக்கில் அழைத்தன
:தாழியுள் நீலத் தடங் கணீர் போதுமினோ
:ஆழி சூழ் வையத்து அறிவன் அடி ஏந்தி
:கூழை தழையக் குடைதும் குளிர் புனல்
:ஊழியுள் மன்னுவோம் என்று ஏல் ஓர் எம் பாவாய்  
##### அடிக்குறிப்பு
# புதிய சாசனம் (நூல்)

**புதிய சாசனம்** என்னும் கிறித்தவக் காப்பியத்தை அருள்திரு வின்சென்ட் சின்னதுரை என்னும் கத்தோலிக்க குரு ஆக்கியுள்ளார். புதுக்கவிதை நடையில் ஆக்கப்பட்ட இக்காப்பியம் 2002ஆம் ஆண்டு வெளிவந்தது.
# புதிய சாசனம் (நூல்)

## நூல் பிரிவுகள்

இக்காப்பியம் இயேசுவின் வரலாற்றைக் கூறுகின்ற நற்செய்தி நூல்களை அடிப்படையாகக் கொண்டுள்ளது. வானதூதர் செக்கரியா என்னும் யூத குருவுக்குத் தோன்றி இறைத் திட்டத்தை அறிவித்த நிகழ்ச்சி தொடங்கி இயேசு விண்ணேறிச் சென்ற நிகழ்ச்சி வரை இக்காப்பியத்தில் பாடப்பட்டுள்ளன.  
நூலின் 10 இயல்களில் 122 பாடல்கள் அடங்கியுள்ளன.
# புதிய சாசனம் (நூல்)

## ஆசிரியர்

இக்காப்பியத்தின் ஆசிரியர் தமிழக அரசின் சிறுபான்மைக் குழுத் தலைவராகவும் சென்னையில் அமைந்துள்ள சாந்தோம் கலைத் தொடர்பு நிலையத்தின் இயக்குநராகவும் செயல்பட்டிருக்கிறார். தற்போது அகில இந்திய கத்தோலிக்க திருச்சபையின் பொதுநிலையினர் குழுவின் செயலராகப் பணியாற்றுகின்றார்.
# புதிய சாசனம் (நூல்)

## பாடல்கள் சில

அன்னை மரியாவின் சிறப்பைக் கூறும்போது ஆசிரியர்,
<blockquote><poem>
*மரியா!*
*கால் முளைத்த யாழ்!*
*தேவ ராகத்தை மீட்டுவதற்காகவே*
*தேவன் தேர்ந்தெடுத்த தேவ மங்கை*
*யூத குலம் பெற்றெடுத்த யாக நங்கை*
</poem></blockquote>
என்று பாடுகிறார்.  
மனித குலத்தின் மீட்புக்காக இயேசு சிலுவையில் கொடிய மரணத்தைச் சந்தித்த காட்சி:
<blockquote><poem>
*உருவப் படத்தைத் தொங்கவிடுவது போல்*
*ஆணியால் அடித்த அடியில் ஆன்மாவே துடிதுடித்துத் துள்ளியது*
*அறையப்பட்ட இயேசுவைச் சிலுவையின் தாரோடு தூக்கி*
*வேராக வெட்டிய பள்ளத்தில் நட்டார்கள்.*
*மூன்று ஆணிகளோடு முழு உடலும் தொங்க,*
*பூமியின் முகத்தில் புதிய ஆணியைப் போல்*
*சிலுவை நின்றது.*
</poem></blockquote>
# புதிய சாசனம் (நூல்)

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# பவுலடியார் பாவியம் (நூல்)

**பவுலடியார் பாவியம்** என்னும் கிறித்தவக் காப்பியத்தை பாவலர் ம.யோவேல் என்னும் ஜோயல் டேவிட்சன் சாமுவேல் படைத்துள்ளர். இக்காப்பியம் 2003இல் வெளியானது.
# பவுலடியார் பாவியம் (நூல்)

## காப்பியத் தலைவர் புனித பவுல்

பெரும்பாலான கிறித்தவக் காப்பியங்கள் விவிலியத்தை அடிப்படையாகக் கொண்டு, இயேசுவின் வாழ்க்கை, போதனை பற்றியும், அன்னை மரியா, யோசேப்பு போன்றோரின் சிறப்புப் பற்றியும் அமைந்தவை. புதிய ஏற்பாட்டுத் தொகுப்பில், இயேசுவின் போதனைகளுக்குப் பிறகு, மிக விரிவான போதனை வழங்குபவர், புனித பவுல். அவருடைய வரலாறு மற்றும் நற்செய்திப் பணி, போதனை ஆகியவற்றை உள்ளடக்கி இக்காப்பியம் பாடப்பட்டுள்ளது.  
யூத மதத்தில் மிகுந்த பிடிப்புக் கொண்டவராய் வாழ்ந்த சவுல் கிறித்தவர்களைத் துன்புறுத்தியவர். ஒருமுறை கிறித்தவர்களைச் சிறைப்பிடித்து வர அவர் சென்றபோது, ஓர் அதிசய ஒளிப்பிழம்பு அவர்முன் தோன்றவே அவர் கண்கள் குருடாகிப் போயின. அப்பொழுது அவருக்கு இயேசுவின் காட்சி கிடைத்தது. இயேசு அவரைத் தேர்ந்தெடுத்து தம் நற்செய்தியை உலகெங்கும் அறிவிக்க அவருக்குப் பொறுப்பு அளித்தார். இயேசுவை எதிர்த்துச் செயல்பட்ட சவுல் அன்றிலிருந்து இயேசுவின் பிரமாணிக்கமான சீடனாக, பவுல் என்னும் பெயரேற்று, புது மனிதராக மாறினார். கி.பி. முதல் நூற்றாண்டுக் காலத்தில் உரோமைப் பேரரசு பரவியிருந்த பல பகுதிகளுக்கும் சென்று பவுல் இயேசுவின் நற்செய்தியை அறிவித்து, பல கிறித்தவ சமூகங்களை உருவாக்கினார். அச்சமூகங்களுக்கு அவர் எழுதிய கடிதங்கள் புதிய ஏற்பாட்டில் இடம் பெற்று, இன்றும் ஆன்ம வாழ்வுக்கு, வளமூட்டும் உணவாக உள்ளன.
# பவுலடியார் பாவியம் (நூல்)

## நூல் பிரிவுகள்

இக்காப்பியத்தில் இளமைக் காண்டம், மனமாற்றக் காண்டம், பணிபுரி காண்டம், வெற்றிக் காண்டம் என்னும் உட்பிரிவுகள் உள்ளன. இளமைக் காண்டம் ஐந்து படலங்களையும், மனமாற்றக் காண்டம் மூன்று படலங்களையும், பணிபுரி காண்டம் முப்பத்தேழு படலங்களையும், வெற்றிக் காண்டம் பன்னிரண்டு படலங்களையும் பெற்றுள்ளன. மொத்தம் ஐம்பத்தேழு படலங்களில் 2697 பாடல்கள் இடம்பெற்றுள்ளன.
# பவுலடியார் பாவியம் (நூல்)

## வரலாற்றுக் காப்பியம்

பவுல் பற்றிய இக்காப்பியம் உண்மை நிகழ்ச்சிகளை அடிப்படையாகக் கொண்டது என்பதை ஆசிரியர் வலியுறுத்திக் கூறுகிறார்:
<blockquote><poem>
*இளமையிலே சவுலென்னும் பெயரைக் கொண்டான்*
*இன்னாருடன் கூடியதும் வரலாற் றுண்மை*
*வளமையுறு தமக்குநிகர் கிறித்தோர் தம்மை*
*வதைத்திடவே சென்றதுவும் வரலாற் றுண்மை*
*தளர்வுறவே ஒளிக்காட்சி வழியில் பெற்று*
*தன்விழியை இழந்ததுவும் வரலாற் றுண்மை*
*வளர்சமயம் உய்க்கவதன் வளர்ச்சிக்காக*
*வாழ்நாளை அளித்ததுவும் வரலாற் றுண்மை.*
</poem></blockquote>
# பவுலடியார் பாவியம் (நூல்)

## ஆதாரம்

இர. ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# எம்எஸ்-டொஸ்

**எம்எஸ்-டொஸ்** அல்லது **எம்எஸ்-டாஸ்** (*MS-DOS*, ; *Microsoft Disk Operating System* - *மைக்ரோசாப்ட் வட்டு இயக்கு தளம்*) என்பது எக்ஸ்86 அடிப்படையிலான தனி மேசைக் கணினிகளுக்கான இயக்கு தளம் ஆகும். இது டாஸ் வகை இயக்கு தளங்களுக்காக அதிகம் பாவிக்கப்பட்டதும், 1980 முதல் 1990கள் வரையில் ஐபிஎம் தனி மேசைக் கணினி முதன்மை இயக்கு தளமும் ஆகும். பின்பு வரைகலை பயனர் இடைமுகம் இயக்கு தளங்களில் அறிமுகமானதும், குறிப்பாக மைக்ரோசாப்ட் விண்டோசு இயக்கு தளத்தின் பல்வேறு உற்பத்திகளினால் இது பின்தள்ளப்பட்டது.
# பகவத் கீதை வெண்பா

**பகவத் கீதை வெண்பா** பகவத் கீதையின் தமிழ் மொழிபெயர்ப்பு. 14 ஆம் நூற்றாண்டில் வாதிகேசரி - அழகிய மணவாளப் பெருமாள் ஜீயர் என்பவரால் இயற்றப்பட்டது. இது வெண்பாவால் ஆன நூல். பாயிர பெண்பாக்கள் 13. நூல் வெண்பாக்கள் 223. இந்த நூலுக்குப் **பதினெட்டு ஓத்து** என்னும் பெயரை நூலாசிரியர் சூட்டியுள்ளார்.  
இந்த நூல் விசிட்டாத்துவைதம் நெறியைக் காட்டுவது. இந்தக் கருத்தை விளக்கும் செய்திகளை கொண்ட பகுதிகள் மட்டும் பகவத் கீதையிலிருந்து மொழிபெயர்க்கப்பட்டு இந்த நூல் உருவாக்கப்பட்டுள்ளது.
##### பாடல் - எடுத்துக்காட்டு
இராமானுசரின் மாபாடியத்தைப் பின்பற்றிப் பாடியதாகச் சொல்லும் பாடல்
:வேதப் பொருளை விசநற்குத் தேர்மீது
:பாதப் புகன்ற புகழ் மாயன் - கீதைப்
:பொருள் விரித்துப் பூதூர் மன் பொன் அருளால் வந்த
:தெருள் விரிப்பன் நம் தமிழால் தேர்ந்து.
ஆசிரியர் பெயரைக் குறிப்பிடும் பாடல்
:சொட்டை மணவாளத் தூ முனிவன் சொல் செறிந்த
:சிட்டம் மருவும் தமிழ்ப் பாவால் - கட்டு எழில் சீர்க்
:கோமான் அருள் கீதை கூறும் பொருள் உணர்வோர்
:சீமான் அடி சேர்வர் சென்று.
##### அடிக்குறிப்பு
# வாதிகேசரி - அழகிய மணவாளப் பெருமாள் ஜீயர்

**வாதிகேசரி - அழகிய மணவாளப் பெருமாள் ஜீயர்** 14 ஆம் நூற்றாண்டில் வாழ்ந்தவர். பெரியவாச்சான் பிள்ளையிடம் தளிகை செய்பவராய் திருவரங்கத்தில் வாழ்ந்தவர். மணவாளர் என்பது இவரது இயற்பெயர். வரதராசர் எனவும் பிற்காலத்தில் இவரைப் போற்றினர். 'சொட்டை அழகிய மணவாள முனி' என்பது இவரது ஊர்ப்பெயருடன் கூடிய பெயர். இவர் பரசமயவாதிகளை வென்றதால் 'வாதிகேசரி' என்னும் அடைமொழியுடன் இவரைக் குறிப்பிடலாயினர்.
# வாதிகேசரி - அழகிய மணவாளப் பெருமாள் ஜீயர்

## வரலாற்றுச் செய்தி

சமையல் வேலை செய்துகொண்டிருந்தபோது இவர் சற்றும் கல்வி அறிவு இல்லாதவராக இருந்தார். பெரியவாசான் பிள்ளையின் மாணாக்கர்கள் படித்துக்கொண்டிருந்தனர். ஒருநாள் இவர் அவர்களைப் பார்த்து "என்ன படிக்கிறீர்கள்" என்று கேட்டார். "முசலகிசலயம் படிக்கிறோம்" என ஒருவர் கூறி இவரை ஏளனம் செய்தார். ஒருநாள் பெரியவாச்சான் பிள்ளை தம் மாணாக்கர்கள் என்ன செய்துகொண்டிருக்கிறார்கள் என இவரை வினவினார். "அவர்கள் முசலகிசலயம் படித்துக்கொண்டிருக்கிறார்கள்" என்று இவர் விடை பகர்ந்தார்.  
பெரியவாச்சான் பிள்ளை இவரது நிலைமைக்கு இரங்கினார். தமிழ், வடமொழி ஆகிய இரண்டையும் இவருக்குக் கற்றுத்தந்தார். எழுத்து முதல் தொடங்கிக் 'காவிய நாடகாலங்கார சப்த தர்க்க பூர்வோத்தர மீமாம்சம்' ஆதி எல்லாச் சாத்திரங்களையும் சொல்லிக்கொடுத்தார். அப்போது இந்த அழகிய மணவாளப் பெருமாளுக்கு அகவை 32. எனினும் நன்கு கற்றார். கலைவல்லுநர் ஆனார். 'முசலகிசலயம்' என்னும் நூலை வடமொழியில் எழுதித் தம்மை ஏளனம் செய்த மாணாக்கரிடம் கொடுத்து அவரை நாணும்படி செய்தார்.
# மணவாளமாமுனி

**மணவாள மாமுனிகள்** (*Manavala Mamunigal*) என்று அறியப்படும் **அழகிய மணவாளன்** (*Alagiya Manavalan*) (1370–1450) வைணவப் பெரியார்களுள் ஒருவர். இராமானுசர் மற்றும் நம்மாழ்வாரோடு ஒப்பு வைத்தெண்ணப்படுபவர். இவர் பொ.ஊ. 1370 ஆம் ஆண்டு திருநெல்வேலி மாவட்டத்தில் அமைந்துள்ள நம்மாழ்வார் பிறந்த ஆழ்வார்திருநகரி பகுதியில் அழகியமணவாள பெருமாள் நாயனார் எனும் இயற்பெயருடன் பிறந்தார். 73 திருநட்சத்திரம் (ஆண்டுகள்) வரை உயிர் வாழ்ந்தார்.  
பதினாறு வயதினில் மணம் முடிக்கும் முன் வேத, வேதாந்தங்களையும், நாலாயிர திவ்யப் பிரபந்தத்தையும் தன்னுடைய தந்தையிடமும் தாத்தாவிடமும் கற்றார்.  
தமிழகத்தில் வைணவத்தைப் பரப்பும் பொருட்டு இவர் வானமாமலை ஜீயர் உள்ளிட்ட ஜீயர் பொறுப்புகளையும், அஷ்டதிக் கஜங்களையும் (எட்டுப்பேர் அடங்கிய குழு) உருவாக்கினார்.
- தந்தை – திருநாவீறு உடையபிரான் தாசரண்ணர்
- ஆசிரியர் – ‘திருவாய்மொழிப் பிள்ளை’ எனச் சிறப்புப்பெயர் பெற்றிருந்த திருமலையாழ்வார்.
- மகன் - இராமானுஜன்,  
சுவாமி இராமானுசர் மீது அளவுகடந்த பக்திக் கொண்ட இவர், நாதமுனிகள் தொகுத்த ஆழ்வார்களின் திவ்யப் பிரபந்தத்தோடு, இராமானுச நூற்றந்தாதியும் சேர்த்து நாலாயிர திவ்வியப் பிரபந்தம் என அழைக்கும்படி அருளினார்.  
யதிராஜ விம்சதி, உபதேச ரத்தின மாலை, திருவாய்மொழி நூற்றந்தாதி, இயல் சாத்து, திருவாரதன கிரமம், ஸ்ரீ தேவராஜ மங்களம், ஸ்ரீகாஞ்சி தேவப்பெருமாள் தோத்திரம், ஆர்த்தி பிரபந்தம் உட்பட (பிள்ளை லோகாசாரியாரின்) ரகசிய கிரந்தகளுக்கும், அருளாள பெருமாள் எம்பெருமானாரின் ஞான மற்றும் ப்ரமேய சாரத்திற்கும், பெரியாழ்வார் திருமொழி (கரையான் அரித்துப் போன முதல் சில பாசுரங்கள் மட்டும்) இராமானுச நூற்றந்தாதி ஆகியவற்றின் விளக்கவுரை உட்பட பத்தொன்பது நூல்களை எழுதியுள்ளார்.
# கோளவுயிரி

**கோளவுயிரி** அல்லது **கோளவுரு பாக்டீரியா** அல்லது கொக்கசு (Coccus) எனப்படுவது கோள வடிவான உருவம் கொண்ட பாக்டீரியா ஆகும். பாக்டீரியாக்கள் உருவவியல் அடிப்படையில், மூன்று வகையாகப் பிரிக்கப்படும்போது, அவற்றில் ஒரு வகையாக இந்தக் கோளவுயிரி என்ற சொல் பயன்படுத்தப்படுகின்றது. ஏனைய இரு வகைகளும் கோலுயிரி, சுருளியுயிரி என்பனவாகும்.  
எல்லா பாக்டீரியாக்களையும் போலவே ஒவ்வொரு தனித்த கோள வடிவான பாக்டீரியாவும் ஒரு தனித்த உயிரினமாகும். ஆனாலும் பல சமயங்களில் அவை ஒன்றாக இணைந்து கூட்டாகக் காணப்படும். அவை இணைந்திருக்கும் விதத்தைப் பொறுத்து, அவற்றிற்கு வெவ்வேறு பெயர்கள் வழங்கப்படுகின்றது. இரு கோளவடிவ பாக்டீரியாக்கள் இணைந்திருக்கையில் இருகூற்றுத் தொகுதி (டைப்ளோகொக்கசு - Diplococcus) என அழைக்கப்படும். இந்த வகையான பாக்டீரியாக்கள் வெவ்வேறு பேரினங்களில் காணப்படுகின்றது. நான்கு இணைந்திருக்கையில், அது நால்கூற்றுத் தொகுதி (டெட்ராட் - Tetrad ) என அழைக்கப்படும். சிலசமயம் எட்டு கோளவடிவான பாக்டீரியாக்கள் இணைந்து ஒரு கனசதுர வடிவில் காணப்படும். இது சார்சினா(Sarcina) என்று அழைக்கப்படும் பேரினத்தைச் சேர்ந்தவையாக இருக்கின்றன. ஸ்டிரெப்டோகோக்கசு(Streptococcus) என்றழைக்கப்படும் பேரினத்தைச் சேர்ந்தவை மணிமாலை போன்று சங்கிலி வடிவில் அமைந்திருக்கும். ஸ்டபைலோகோக்கசு(Staphylococcus) எனும் பேரினத்தைச் சேர்ந்தவை திராட்சைக் கொத்துப் போன்ற வடிவில் பல கோளவுரு பாக்டீரியாக்கள் இணைந்த தோற்றத்தைக் கொண்டிருக்கும்.
# சுருளியுயிரி

**சுருளியுயிரி** அல்லது **சுருளியுரு பாக்டீரியா** (Spirillum) எனப்படுவது நுண்ணுயிரியலில், திருகப்பட்டிருப்பதைப் போல் சுருளி வடிவில் அமைந்திருக்கும் பாக்டீரியாக்களைக் குறிக்கும். பாக்டீரியாக்கள் உருவவியல் அடிப்படையில், மூன்று வகையாகப் பிரிக்கப்படும்போது, அவற்றில் ஒரு வகையாக இந்தச் சுருளியுயிரி என்ற சொல் பயன்படுத்தப்படுகின்றது. ஏனைய இரு வகைகளும் கோலுயிரி, கோளவுயிரி என்பனவாகும்.  
இவை Spirillaceae குடும்பத்தைச் சார்ந்த கிராம்-எதிர் பாக்டீரியாக்கள் ஆகும்]]).. இவை பொதுவாக இரு முனைகளிலும் கொத்தாக இருக்கும் நகரிழைகளைக் கொண்டிருப்பதனால், இலகுவாக அசையும் திறன் கொண்டவையாக இருப்பதுடன், காற்றுவாழ் உயிரினங்களாக இருக்கின்றன
# சோழியர்

தக்கயாகப்பரணி<nowiki/>யால் சோழிய பிராமணராகக் கூறப்படும் திருஞானசம்பந்தர்  
**சோழியர்** என்றழைக்கப்படுவோர் பிராமணர் சமூகத்தின் ஒரு பிரிவினர் ஆவர். இவர்கள் சோழ நாட்டை சேர்ந்த ஆதி அந்தணர்கள், ஆதலால் சோழியர்கள் என்று அழைக்கப்படுகிறார்கள். தற்காலத்தில் இவர்கள் சோழிய ஐயர், சோழிய ஐயங்கார் என இரு பிரிவுகளில் பல உட்பிரிவுகளாக உள்ளனர்.  
சோழிய ஐயர் உட்பிரிவுகள்:
- ஆதி முன் குடிமி மறையவர்கள்
- உச்சி குடிமி மறையவர்கள்
- முன் குடிமி மறையவர்கள்  
சோழிய ஐயங்கார் உட்பிரிவுகள்:
- சோழ நாடு: திருவெள்ளறை கோவில், திருமயம் மற்றும் காவேரி கரை ஏழு கிராமம்.  
- பாண்டிய நாடு: திருகோஷ்டியூர், ஸ்ரீவில்லிபுத்தூர் மற்றும் தாமிரபரணி கரை ஏழு கிராம ஸாம வேதியர்கள்.
# தேவபுரம்

**வசந்தபுரம்** யாழ்ப்பாணத்திலிருந்து நான்கு கிலோமீட்டர்கள் தொலைவில் உள்ள ஒரு கிராமம். இது கொழும்புத்துறைக்கு அருகில் உள்ள கடற்கரையோரக் கிராமமாகும். இக்கிராமம் ஒரு மீள்குடியேற்றப்பட்ட கிராமமாகும். ஆயிரத்துத் தொள்ளாயிரத்து தொன்னூற்று ஐந்தாம் ஆண்டு உள்நாட்டுப் போர் காரணமாக இடம்பெயர்ந்த மக்கள் இரண்டாயிரத்துப் பத்தாம் ஆண்டு ஆவணி மாதம் இங்கு மீள் குடியமர்ந்தனர்.